«ታላቁ የህዳሴ ግድብ ህይወታችንን ለመክፈልም የተዘጋጀንበት ትልቁ ፕሮጀክታችን ነው» – ጄኔራል አደም መሐመድ የኢፌዴሪ መከላከያ ሰራዊት ጠቅላይ ኤታማዦር ሹም
አዲስ አበባ ፦ ታላቁ የህዳሴ ግድብ ህይወታችንን ለመክፈልም የተዘጋጀንበት ትልቁ ፕሮጀክታችን ነው ሲሉ የኢፌዴሪ መከላከያ ሰራዊት ጠቅላይ ኤታማዦር ሹም ጄኔራል አደም መሐመድ አስታወቁ። የግድቡ ጉዳይ የልማታችን እና የህልውናችንም ጉዳይ እንደሆነም አመለከቱ ።ጄኔራል
አደም ከአዲስ ዘመን
ጋዜጣ ጋር ባደረጉት ቃለ
ምልልስ፣ ታላቁ የህዳሴ
ግድብ ህይወታችንን ለመክፈልም
የተዘጋጀንበት ትልቁ ፕሮጀክታችን
ነው ብለዋል። ለሰራዊቱ
አንዱ የሉዓላዊነታችን መገለጫ
እንደሆነም አመልክተዋል። ከዚህ
ጋር በተያያዘም ሰራ
ዊቱ የህዳሴውን ግድብ
በዓይነ ቁራኛ የሚያየው
እንደሆነ ገልጸዋል።መላው ህዝባችን የህዳሴ ግድብ ተገድቦ ለኢኮኖሚያችን የሚኖረውን አዎንታዊ አስተዋጽዖ በሚገባ ተረድቶ ፍጻሜውን በጉጉት እንደሚጠብቀው ሁሉ ሰራዊቱም የግድቡን ግንባታ ፍጻሜ በጉጉት እየጠበቀው መሆኑን ገልጸው በተለያዩ መንገዶች ለግንባታው ከአንድ ነጥብ ሰባት ቢሊዮን ብር በላይ ማበርከቱንም አስታውቀዋል ።በህዳሴ ግድባችን ላይ ከውስጥም ከውጪም ሊቃጡ የሚችሉ ማንኛውንም ጥቃቶች ለመከላከል ከፍተኛ ጥረትና ሰፊ ስራዎችን እየሰራ መሆኑን ያመለከቱት ጀነራሉ፣ እስካሁን ግንባታው ያለምንም እንከን እየተከናወነ መሆኑን ጠቁመዋል።“የህዳሴ ግድቡን ጉዳይ እንደ ሰራዊት አንዱ የሉዓላዊነታችን መገለጫ አድርገን ስለምናየው፤ የህዳሴው ግድብ ግንባታ ፕሮጀክት ከፍተኛ የትኩረት አቅጣጫችን ነው። አመራሩም፤ አባሉም፤ በዛ አካባቢ ግዳጅ ተሰጥቶት የሚንቀሳቀስ ማንኛውም አካል ሌት ተቀን ግድቡን እየጠበቀ እስካሁን የመጣበት ሁኔታ አለ” ብለዋል ። ፕሮጀክቱ ሲታሰብ ጀምሮ ግብጾች ግንባታውን ለማደናቀፍ ያልሰሩት ስራ የለም ያሉት ጀነራል አደም፤ ፋይናንስ እንዳናገኝ አድርገዋል፤ ከዛ በላይ ህዳሴው ግድብ እንዲጓተት በተለያየ ምክንያት ሰርተዋል ብለዋል። ግብጾች እንኳን እንዲህ አይነት ግድብ መገደብ ይቅርና በተለያዩ ቦታዎች የምንሰራቸውን የውሃ ማቆር ስራዎች እስከመከታተል የሚደርሱ ከመሆናቸው አንጻር ስራቸው የሚጠበቅ እንደነበረ ገልጸዋል።በሀገራችን በተለያዩ አካባቢዎች በተለያየ መንገድ የውክልና ጦርነት፣ የውክልና ግጭት በማካሄድም አገር ውስጥ ባለ ቡድን ጭምር ከፍተኛ እንቅስቃሴ ማድረጋቸውን አመልክተው፤ ከባቢ አገራትንም እንደ መነሻ በመጠቀም ኢትዮጵያ ዲፕሎማሲዋን ለማዳከም ከጎረቤት አገሮች ጋር በጥርጣሬ እንድትተያይ በርካታ ስራዎች እየሰሩ የመጡበት ሁኔታ መኖሩንም አስታውቀዋል።ግብጾች አባይን ውሃ የህልውናችን ጉዳይ ነው እንደሚሉት፤ ለእኛም የልማታችንም፤ የህልውናችንም ጉዳይ መሆኑን ማወቅ ይጠበቅባቸዋል ። ሰራዊታችንም እነዚህን ሁሉ ነገሮች በጥንቃቄ ያያቸዋል ያሉት ጀነራል አደም ፣ ከዚህ የተነሳም የግድቡን ግንባታ ሰራዊቱ በልዩ ሁኔታ የምንከታተለው፤ የምንጠብቀው፤ ከገንዘባችንም፣ ከጉልበታችንም በላይ ህይወትን እየከፈልንበት ያለ፤ ለመክፈልም የተዘጋጀንበት ትልቁ ፕሮጀክታችን ነው ብለዋል፡፡ ከጄኔራል አደም መሐመድ ጋር ያደረግነውን ቃለ መጠይቅ ሙሉ
ቃል በ11ኛው ገጽ ይመልከቱ አዲስ
ዘመን ሐምሌ 19 ቀን 2012 ዓ.ም

 በወንድወሰን ሽመልስ



